Audieri maraton și filtre cu 400 de polițiști după bătaia din Pantelimon continuată la spital. Martor: „N-am avut curajul să ies afară”
400 de polițiști și jandarmi au fost scoși în stradă de urgență după bătaia generală între două grupuri rivale lângă Capitală. Au fost audieri maraton întreaga noapte. Șase persoane au fost reținute de procurori, dintre cele 19 identificate ca participante la incidentul violent, iar în urma controalelor din orașul Pantelimon, polițiștii au ridicat mai multe arme albe.